Da Høibys datter, Mette-Marit, ble en del av kongefamilien, ble det stor interesse for hennes familiebakgrunn. Høiby inngikk et årelangt samarbeid med ukebladet der han solgte historier om datteren, barnebarnet Marius Borg Høiby og andre familiemedlemmer.. Han deltok på underholdningsturnéer i inn- og utland, arrangert av sladrepressen sammen med andre artister og kjendiser. Blant de andre kjendisene var Knut T. «Sputnik» Storbukås, som var forlover for Høiby da han giftet seg i 2005, og Laila Preikschas Nygjerdet, mest kjent som «Cowboy-Laila».